23.5.2022.
A.2.3.
LV
Eiropas Savienības Oficiālais Vēstnesis
L 144/309
Reprezentatīvās(-o) organizācijas(-u) definēšana Tehniskais sekretariāts izstrādā reprezentatīvās organizācijas (RO), kas darbojas ES tirgū un pieder nozarei, “modeli”.
RO atspoguļo faktisko situāciju, kāda tā ir OVPNN izstrādes brīdī.
Tas nozīmē, piemēram, ka nākotnes tehnoloģijas, nākotnes transporta scenārijus vai nākotnes aprites cikla beigu režīmus neņem vērā.
Izmantotie dati atspoguļo reālistiskas tirgus vidējās vērtības un ir visjaunākie dati (jo īpaši attiecībā uz strauji augošu tehnoloģiju produktiem).
Izvairās izmantot piesardzīgas vērtības vai aplēses.
RO var būt reāla vai virtuāla (neesoša) organizācija.
Virtuālā organizācija būtu jāaprēķina, pamatojoties uz vidējiem Eiropas tirgū veiktās pārdošanas svērtiem raksturlielumiem visām esošajām tehnoloģijām / ražošanas procesam / organizāciju veidiem, uz kuriem attiecas nozare vai apakšnozare.
Pamatotos gadījumos var izmantot citus svēršanas kopumus.
Nosakot RO, pastāv risks, ka dažādas tehnoloģijas ar ļoti dažādām tirgus daļām sajaucas, un tās, kam ir samērā maza tirgus daļa, var netikt ņemtas vērā.
Šādos gadījumos Tehniskais sekretariāts iekļauj trūkstošās tehnoloģijas / ražošanas veidus / organizāciju veidus (ja tie ietilpst darbības jomā) RO definīcijā vai sniedz rakstisku pamatojumu, ja tas nav tehniski iespējams.
RO ir pamats reprezentatīvās organizācijas OVP pētījumam (OVP-RO).
A.3.1. iedaļā ir izskaidrots, kad RO jāizstrādā nozarēm un apakšnozarēm.
Tehniskais sekretariāts sniedz informāciju par visiem pasākumiem, kas veikti, lai definētu RO “modeli”, un apkopoto informāciju sniedz OVPNN pielikumā.
Tehniskais sekretariāts veic vispiemērotākos pasākumus, lai attiecīgos gadījumos saglabātu datu konfidencialitāti.
A.2.4.
Pirmais reprezentatīvās(-o) organizācijas(-u) OVP pētījums Pirmo OVP pētījumu veic katrai reprezentatīvajai organizācijai (pirmais OVP-RO).
Pirmā OVP-RO mērķi ir šādi: 1.
Noteikt visbūtiskākās ietekmes kategorijas; 2.
Noteikt visbūtiskākos aprites cikla posmus, procesus un vienkāršās plūsmas; 3.
Noteikt datu vajadzības, datu vākšanas darbības un datu kvalitātes prasības.
Tehniskais sekretariāts veic RO “modeļa” pirmo OVP-RO.
Pieejamu datu trūkums un mazas tirgus daļas nav arguments tehnoloģiju vai ražošanas procesu izslēgšanai.
Tehnsikais sekretariāts izmanto OVP-RO vajadzībām VP atbilstošas datu kopas, ja tās ir pieejamas.
Ja VP atbilstoša datu kopa nepastāv, ievēro turpmāk izklāstīto procedūru hierarhiskā secībā: 1.
Ja var atrast VP atbilstošu aizstājējvērtību, tad to izmanto; 2.
Ja var atrast ILCD-EL atbilstošu datu kopu kā aizstājējvērtību: to izmanto, bet neiekļauj pirmā OVPNN projekta noklusējuma datu kopu sarakstā.
Aizstājējvērtību norāda kā vienu no pirmā OVPNN projekta ierobežojumiem ar šādu tekstu: “Šī datu kopa ir izmantota kā aizstājējvērtība tikai pirmajā OVP-RO.
Tomēr uzņēmums, kas veic atbalsta pētījumu, lai testētu pirmo OVPNN projektu, piemēro VP atbilstošu datu kopu, ja tā ir pieejama (ievērojot A.4.4.2. iedaļā paredzētos noteikumus par to, kuras datu kopas izmantot).
Ja tā nav pieejama, uzņēmums izmanto to pašu aizstājējvērtību, kas izmantota pirmā OVP-RO aprēķināšanai.” 3.
Ja nevar atrast VP atbilstošu vai ILCD-EL atbilstošu datu kopu, var izmantot citu datu kopu.
Pirmajā OVP-RO nav atļauta procesu, emisiju vidē un resursu no vides izslēgšana.
Aptver visus aprites cikla posmus un procesus (tostarp ražošanas līdzekļus).
Tomēr tādas darbības kā personāla svārstmigrācija, ēdnīcas ražotnēs, plaša patēriņa preces, kas nav saistītas ar ražošanas procesiem, tirgdarbība, komandējumi un pētniecības un izstrādes darbības var izslēgt.
Izslēgšanu var iekļaut galīgajā OVPNN tikai, pamatojoties uz III pielikumā un šajā pielikumā izklāstītajiem noteikumiem.